ניק אופרמן

ניקולס "ניק" דייוויד אופרמן (באנגלית: Nicholas "Nick" David Offerman; נולד ב-26 ביוני 1970) הוא שחקן, קומיקאי, מדבב, סופר ונגר אמריקאי. אופרמן ידוע בעיקר בזכות דמותו של רון סוונסון, אותה גילם בסיטקום "מחלקת גנים ונוף" של NBC. אופרמן נולד ב-26 ביוני 1970 בג'ולייט שבמדינת אילינוי אשר בארצות הברית, למשפחה קתולית. הוא גדל בכפר מינוקה(אנ') שבמדינת אילינוי. אופרמן למד בהמשך תיאטרון באוניברסיטת אילינוי באורבנה-שמפיין וסיים את לימודיו באוניברסיטה בשנת 1993. באותה שנה יחד עם הוא וקבוצת סטודנטים הקימו את קבוצת התיאטרון "Defiant Theatre"(אנ'). אופרמן התגורר בשיקגו באמצע שנות ה-90. במהלך תקופה זו עבד במספר קבוצות תיאטרון כמו Steppenwolf, Goodman ו-Wisdom Bridge. ב-Steppenwolf. במהלך תקופה זו הכיר אופרמן את איימי פוהלר, שהייתה מאוד פעילה באותה העת בסצנת האימפרוב של שיקגו. בתחילת הקריירה היו לו הופעות קטנות בין היתר בסיטקום ויל וגרייס, מלך השכונה, 24, הבית הלבן, ובנות גילמור, ובמונק. בשנת 2009 מפיקי הסיטקום המשרד הציעו לאופרמן תפקיד משנה קבוע בסיטקום של NBC "מחלקת גנים ונוף" בתפקיד רון סוונסון(אנ'), אותו גילם בין השנים 2009 עד 2015, ואשר זיכה אותו בפרס איגוד מבקרי הטלוויזיה בקטגוריית הישג אישי בקומדיה, ושתי מועמדויות לפרס הטלוויזיה של המבקרים בקטגוריית שחקן המשנה הטוב ביותר בסדרה קומית. בנוסף לכך אופרמן הופיע לאורך השנים בשלל סרטים ותוכניות טלוויזיה, הן בקומדיות והן בדרמות. בין היתר הופיע בשנת 2015 בעונה השנייה של סדרת פארגו כאשר על תפקידו בסדרה קיבל מועמדות לפרס הטלוויזיה של המבקרים, וכמו גם בסדרה פאם וטומי שעלתה לשידור בשנת 2022, ובסדרה האחרונים מבינינו שעלתה לשידור בשנת 2023 ועל תפקידו בסדרה זו זכה בפרס אמי בפריים טיים בקטגוריית שחקן המשנה הטוב ביותר בסדרת דרמה. הוא שיחק לאורך השנים גם במספר סרטים עצמאיים כמו מלכי הקיץ (2013), אני וארל וזאת שעומדת למות (2015), המייסד (2016) ודפיקות לב חזקות (2018). בנוסף לכך אופרמן דיבב גם את הסוכן פאוורס בסדרת האנימציה "גרוויטי פולס" ודיבב דמויות שונות בזיכיון הסרטים של "סרט לגו" (2014–הווה), מפלצת של מלון 2 (2015), עידן הקרח: מסלול התנגשות (2016), וזיכיון הסרטים "לשיר" (2016–הווה). בנוסף לכך הוא הנחה גם את הסרט הדוקומנטרי "הזויים" משנת 2020. בין השנים 2018 עד 2021 הוא הנחה את תחרות הריאליטי "Making It"(אנ') יחד עם איימי פוהלר. אופרמן ופוהלר קיבלו על כך שלוש מועמדויות לפרס אמי בקטגוריית המנחה הטוב ביותר שלתוכנית ריאליטי או תחרות. בנוסף לקריירת משחק אופרמן הוא גם בונה מקצועי של סירות ויש לו עסק צד כנגר. אופרמן מייצר במסגרת עסק זה רהיטים ופריטים שונים עשויים מעץ בחנות "Offerman Woodshop" אשר בלוס אנג'לס, אותה ייסד בשנת 1999. בשנת 2008 אף הפיק והוציא לשווקים את סרט ההדרכה "Fine Woodstrip Canoe Building with Nick Offerman" בו הוא מלמד כיצד ליצור סירות קאנו. לאורך השנים כתב אופןרמן ארבעה ספרים אוטוביוגרפיים למחצה הכוללים את הספר "Paddle Your Own Cano: One Man's Fundamentals for Delicious Living" שיצא לאור לראשונה בשנת 2013, "Gumption: Relighting the Torch of Freedom with America's Gutsiest Troublemakers" שיצא לאור לראשונה בשנת 2015, ו"Good Clean Fun: Misadventures in Sawdust at Offerman Woodshop" שיצא לאור לראשונה בשנת 2016, ו-"Where the Deer and the Antelope Play" שיצא לאור לראשונה ב-2021. כל ארבעת הספרים זמנים גם כספרי שמע. בשנת 2017 החל לערוך סבב הופעות עם מופע היחיד שלו אשר כלל 28 הופעות ברחבי ארצות הברית וקנדה. המופע משלב בין היתר סטנדאפ, ושירים אותם הוא מבצע. בשנת 2014 אופרמן ומולאלי כיכבו ביחד במחזה "אנאפורנה" בו הם גילמו זוג מנוכר שנפגשים בפעם האחרונה. בשנת 2015, אופרמן כיכב בתפקיד איגנטיוס ג'יי ריילי בעיבוד התיאטרלי של הספר "A Confederacy of Dunces"(אנ'). ב-20 בספטמבר 2003 התחתן עם הקומיקאית מייגן מולאלי. לעיתים קרובות בני הזוג משתפים פעולה בתוכניות טלוויזיה ועל הבמה, בהם הסדרות והסרטים ויל וגרייס, מחלקת גנים ונוף, The מפלצת של מלון 2, ההמבורגרים של בוב ו־The Great North. בשנת 2016 ערכו בני הזוג סבב הופעות קומי. בשנת 2019 בני הזוג הפיקו פודקאסט שעסק בחייהם האישיים ואשר במסגרתו הם ראיינו אורחים שונים. מדיה וקבצים בנושא ניק אופרמן בוויקישיתוף אתר האינטרנט הרשמי של ניק אופרמן ניק אופרמן, ברשת החברתית אקס (טוויטר) ניק אופרמן, במסד הנתונים הקולנועיים IMDb (באנגלית) ניק אופרמן, באתר "אידיבי", מאגר הידע העברי לקולנוע ישראלי ועולמי ניק אופרמן, באתר AllMovie (באנגלית) ניק אופרמן, באתר Rotten Tomatoes (באנגלית) ניק אופרמן, במסד הנתונים הקולנועיים KinoPoisk (ברוסית) ניק אופרמן, באתר MusicBrainz (באנגלית) ניק אופרמן, באתר Discogs (באנגלית) ניק אופרמן, באתר Songkick (באנגלית) Rock 'n Roll Ghost. "TV Interview: Nick Offerman – Parks and Recreation (NBC)". Rocknrollghost.com. אורכב מ-המקור ב-17 באוגוסט 2017. נבדק ב-2 בינואר 2014. {{cite web}}: (עזרה) "Nick Offerman, deadpan man – Viewer Discretion". Boston.com. 24 בפברואר 2010. נבדק ב-6 בפברואר 2014. {{cite news}}: (עזרה) Ryan, Maureen (23 בספטמבר 2009). "Nick Offerman serves up solid comedy on "Parks and Recreation"". Chicago Tribune. אורכב מ-המקור ב-20 במרץ 2012. נבדק ב-17 באוקטובר 2016. {{cite news}}: (עזרה) "Offerman Woodshop". offermanwoodshop.com. נבדק ב-6 בספטמבר 2012. {{cite web}}: (עזרה) ConcertFix. "Nick Offerman Tour Dates & Concert Tickets 2019". ConcertFix (באנגלית). נבדק ב-26 במרץ 2019. {{cite web}}: (עזרה) Isherwood, Charles (22 באפריל 2014). "Watch Out: The Ex-Wife Has Arrived, and She's Got Lots of Baggage". The New York Times. נבדק ב-30 באפריל 2020. {{cite news}}: (עזרה) Clay, Carolyn (20 בנובמבר 2015). "A 'Confederacy' Of Laughter At The Huntington". www.wbur.org (באנגלית). נבדק ב-27 באפריל 2021. {{cite web}}: (עזרה) Fox, Jesse David (29 במרץ 2013). "The History of Nick Offerman and Megan Mullally's Awesome Marriage". Vulture. נבדק ב-31 במרץ 2014. {{cite web}}: (עזרה) Eakin, Marah (22 באוגוסט 2016). "Nick Offerman on middle-aged sex and what people get wrong about Ron Swanson". The A.V. Club. נבדק ב-24 בינואר 2018. {{cite news}}: (עזרה) "The Naked Truth About Nick Offerman and Megan Mullally's Enviable Love Story". E! Online. 2020-06-26. נבדק ב-2022-01-07. "In Bed with Nick and Megan podcast on Earwolf". www.earwolf.com (באנגלית אמריקאית). אורכב מ-המקור ב-7 בינואר 2022. נבדק ב-2022-01-07. {{cite web}}: (עזרה)